Schérer var oprindelig strengt [[kalvinsk]], men påvirkedes dels af [[Alexandre Vinet|Vinet]], dels af [[Hegel]] og [[David Friedrich Strauss|Strauss]], således at han blev mere og mere [[Liberal teologi|liberal]] og derfor 1849 frivillig opgav et [[professorat]] i [[Genève]], som han havde beklædt fra 1845. Fra 1860 opholdt han sig i Versailles, og her blev han en af de liberale franske protestanters førere samtidig med, at han ivrig deltog i det offentlige liv. I 1871 blev han medlem af [[Nationalforsamlingen]] og 1875 [[senator]] for livstid. Inden for den [[Tidsskrift|periodiske litteratur]] var en frugtbar [[forfatter]], men han har også skrevet større værker, således ''Prolégomènes à la dogmatique de Église réformée'' (1843), ''La critique et la foi'' (1850), ''Alexandre Vinet'' (1853), ''Lettres à mon curé'' ([[anonym]]t 1853) og ''Mélanges d'histoire religieuse'' (1864).
Litteratur Religion Historie Uddannelse Universiteter Undervisning